কোনো একটি পরিবহনের বুকিং বুথ। অনেক যাত্রী টিকেট নিয়ে লাইনে দাঁড়িয়ে বাসের জন্য অপেক্ষা করছেন। এর মধ্যে একজন হঠাৎ সিগারেটে আগুন ধরাবে। পোশাকে-আশাকে তাকে ভদ্রলোক বলেই মনে হবে। সিগারেট ধরিয়ে মনের সুখে একটি টান দিয়ে কোনো দিক লক্ষ না করেই ধোঁয়াটা সামনের দিক ছাড়বে। এতে তার সামনে অপেক্ষমাণ লোকটি কেশে উঠবে। চোখে মুখে বিরক্তির ভাব ফুটে উঠবে, তবে মুখে কোনো প্রতিবাদ করবে না। তারপর সে সিগারেটে আরেকটা টান দিয়ে এমন ভঙ্গিতে দাঁড়াবে যে জ্বলন্ত সিগারেটের ধোঁয়া সোজা পেছনে দন্ডায়মান আরেক ভদ্রলোকের নাকে প্রবেশ করবে। এতে ঐ ভদ্রলোক কিছুটা উত্তেজিত হয়ে তার সিগারেট ধরানো হাতটি সামনে ঠেলে দিতে দিতে বলবেন-